Umphakathi waseNkwaleni ucela uMnyango ungenelele ngomgwaqo onezingozi | isiZuluUmphakathi waseNkwaleni ucela uMnyango ungenelele ngomgwaqo onezingoziImibiko ehambelanayo Kuxwayiswa umphakathi ngamabhubesi eqe esiqiwiniIntatheli ishaywe ngenguzunga yetshe kuqubuka udlame embhikishweniKushiswe isikole eThekwini kuqubuka umbhikisho womphakathiDurban - Izakhamuzi zaseNkwaleni zifuna uMnyango wezokuThutha ungenelele ngomgwaqo osuziqedile izimoto zabantu kanye nabantu imbala.Ijika eliku-R66/R34 libatshazwa kakhulu ngokuthi alishoni ilanga kungagingqikanga imoto kulo. Esikhathini esiningi kuwa amaloli uma ehluleka ukijika kule ndawo, kubika iZululand Observer.Yize sekwafakwa ama-speed humps ukuphoqa abashayeli ukuthi behlise isivinini uma befika kule ndawo, kodwa kwazinhlanga zimuka nomoya.Kwafakwa nezinsimbi eceleni kwalo mgwaqo ukuze izimoto zingaweli ngale komgwaqo kodwa nakho lokho akuwenzanga umehluko.OLUNYE UDABA: Umphakathi ufuna kuboshwe inkosi 'enochuku' e-KZNOnjiniyela abasebenza ngomgwaqo bathi into engaba wusizo wukuthi uhlolisiswe kabusha lo mgwaqo bese uyelulwa.Ngaphezu kokungaphephi kwalo mgwaqo, abashayeli bakhala nangokuthi ziningi izigebengu ezibacuthelayo lapha zibathathele izimoto ngoba ziyazi ukuthi behlisa isivinini uma befika kuleli jika.Lesi sicelo siphakanyiswe nayizakhamuzi ezihamba ngamatekisi.
